ลดหย่อนภาษีปั๊มลูกเพิ่ม3.5แสนคน
คลังคาดลดหย่อนภาษีลูกคนที่สอง ทำให้มีเด็กเกิดใหม่เพิ่มอีกปีละ 3.5 แสนคน รัฐสูญรายได้ 2,500 ล้าน
18 ม.ค. 2561

คลังคาดลดหย่อนภาษีลูกคนที่สอง ทำให้มีเด็กเกิดใหม่เพิ่มอีกปีละ 3.5 แสนคน รัฐสูญรายได้ 2,500 ล้านน.ส.กุลยา ตันติเตมิท ผู้ตรวจราชการและโฆษกกระทรวงการคลัง เปิดเผยว่า มาตรการลดหย่อนภาษีมีบุตรตั้งแต่คนที่ 2 ขึ้นไป ให้หักลดหย่อนภาษีได้เพิ่มอีก 3 หมื่นบาท จากปกติได้หักลดหย่อนอยู่แล้ว 3 หมื่นบาท รวมเป็นหักได้ 6 หมื่นบาท คาดว่าจะทำให้คนมีบุตรคนที่ 2 เพิ่มขึ้นในปีนี้ประมาณ 3.5 แสนคน โดยประมาณการจากข้อมูลเด็กเกิดใหม่ในปี 2559 มีจำนวน 7.04 แสนคน คาดว่าประมาณครึ่งน่าจะเป็นลูกคนที่ 2 ขึ้นไปสำหรับการหักลดหย่อนภาษีบุตรคนที่ 2 ขึ้นไป สามารถหักได้ทั้งฝ่ายพ่อและแม่คนละ 6 หมื่นบาท รวมเป็นหักลดหย่อนได้รวมถึง 1.2 แสนบาท และยังสามารถหักค่าลดหย่อนภาษีการ ฝากครรภ์อีกไม่เกิน 6 หมื่นบาท รวมเป็นหักลดหย่อนได้ถึง 1.8 แสนบาท/ปี เพื่อกระตุ้นให้คนมีบุตรเพิ่มมากขึ้นเพื่อเป็นแรงงานขับเคลื่อนเศรษฐกิจในอนาคตทั้งนี้ การให้หักลดหย่อนภาษีได้ทั้งพ่อและแม่คนละ 6 หมื่นบาท ก็เพื่อให้เหมือนการหักลดหย่อนลูกคนแรกที่ให้หักทั้งพ่อและแม่คนละ 3 หมื่นบาท เพื่อให้เกิดความเป็นธรรมกับพ่อแม่ทุกคนเท่ากัน เนื่องจากที่ผ่านมามีปัญหาพ่อแม่ที่จดทะเบียนสมรสต้องหักรวมกันได้ไม่เกิน 3 หมื่นบาท แต่พ่อแม่ที่ไม่ได้จดทะเบียนสมรสกลับหักได้คนละ 3 หมื่นบาท ทางกรมสรรพากรจึงได้แก้กฎหมายให้หักได้ทั้งสองฝ่ายเท่ากันเมื่อหลายปีที่ผ่านมาน.ส.กุลยา กล่าวว่า มาตรการนี้ใช้สำหรับเด็กที่เกิดปี 2561 เป็นต้นไป คาดว่าจะทำให้รัฐบาลสูญรายได้ปีละ 2,500 ล้านบาท ในจำนวนนี้เป็นการหักลดหย่อนบุตรตั้งแต่คนที่ 2 ขึ้นไป 1,500 ล้านบาท และการหักลดหย่อนจากการฝากครรภ์ 1,000 ล้านบาทภาพประกอบข่าว